X
Haec pagina est de littera et numero Romano. Ut de anno legas, vide 10 Ut de numero legas, vide Decem X ([ˈekse] subs. indecl.) est antepaenultima sive vicesima prima vel vicesima secunda vel vicesima tertia vel vicesima quarta littera abecedarii sive alphabeti Latini. In lingua Latina littera X respondet coniunctioni sonorum K vel G et S, ergo KS vel GS sive X. In ipsa lingua Latina haec littera in exordio verborum plane abest. Vocabula, quae hoc sono incipiunt, derivata sunt, in primis e lingua Graeca.